เมื่อเวลา 14.00 น. วันที่ 11 ตุลาคม นายอดิศักดิ์ วงศ์แปง อายุ 34 ปี อยู่บ้านเลขที่ 219 หมู่ 7 ต.สันทราย อ.พร้าว จ.เชียงใหม่ เหยื่อคดีฉ้อโกง พร้อมผู้เสียหายจำนวนหนึ่ง เข้าร้องเรียนต่อ พ.ต.อ.ชำนาญ รวดเร็ว รอง ผบก.ภ.จว.เชียงใหม่ เพื่อให้ตำรวจดำเนินคดีกับ นางนิสาชล อัดธา หรือหวา อายุ 31 ปี ชาวพม่า เนื่องจากมีพฤติการณ์หลอกลวงฉ้อโกง เชิดเงินกว่า 1 ล้านบาทจากชาวบ้าน ไม่ต่ำกว่า 50 ราย โดยอาศัยอยู่ในพื้นที่ อ.สันทราย อ.ฝาง อ.พร้าว และ อ.ดอยสะเก็ด จ.เชียงใหม่นางพัชรินทร์ อาจหาญ อายุ 24 ปี ผู้เสียหายรายหนึ่ง กล่าวว่า นางนิสาชลได้ใช้ห้องแถวในเขต อ.สันทราย จ.เชียงใหม่ ตั้งเป็นสำนักทรงเจ้าอยู่กับสามีอ้างตัวเป็นร่างทรงของเจ้าแม่อุมาเทวี สามารถใช้คุณไสยช่วยรักษาโรคได้ทุกอย่าง ส่วนชาวบ้านที่ถูกหลอกจะมีทั้งนายตำรวจชั้นผู้ใหญ่ พ่อค้าแม่ค้าเดินทางไปทำพิธียกขัน พร้อมเสียค่าใช้จ่ายตั้งแต่ 1,000-10,000 บาท ส่วนตนนั้นถูกหลอกให้ทำพิธีถึง 2 ครั้ง โดยนางนิสาชลจะหลอกว่าชะตาถึงฆาต หากไม่ทำพิธีต่ออายุจะถึงขั้นเสียชีวิต ทำให้ต้องเสียเงินไป 1.1 หมื่นบาท นอกจากนี้ ยังมีผู้เสียหายอีกหลายรายที่ถูกหลอกในลักษณะ ล่าสุดเป็นคนไข้โรคมะเร็ง เพิ่งจะเสียชีวิตไปเมื่อสัปดาห์ที่ผ่านมา ญาติจึงมาตามทวงเงินคืน ก็ได้รับการปฏิเสธ
นางนิสาชล อัดธา หรือหวา อายุกี่ปี 
31